Dva mišljenja iz BiH o srednjeistočnom  prijedlogu predsjednika Busha, 25/6/02 - 2002-06-25
Naš sarajevski novinar Adnan Rondić je za mišljenja zamolio dugogodišnjeg sarajevskog novinara i pratioca srednjeistočnih zbivanja Muf
Mufid Memija: Američki predsjednik je ovakvom porukom Palestincima faktički postavio ultimatum da promijene svoga lidera, ukoliko žele da dobiju onu mrvicu državnosti na koju bi službeni Tel Aviv eventualno bio spreman pristati. Da budem iskren - od gospodina W Busha se na temu Bliskog Istoka ništa bolje nije moglo ni očekivati , budući da je njegova blisko-istočna politika aprioristička u bezuvjetnom favoriziranju Izraela i bezuvjetnoj osudi Palestinaca. Neka mi bude dozvoljeno pa da napravim pojadnostavljenje i pod dojmom Svjetskog nogometnog prvenstva, pretpostavim da Izraelci i Palestinci igraju utakmicu, a da je gospodin Bush sudija. Šta mislite kakav bi rezultat bio? Ne samo da bi gospodin Bush navijao za Izraelce, da bi previdio sve njihove nepravilnosti , a Palestince kažnjavao i kada igraju sasvim korektno , i izbacio bi iz igre svakog iole dobrog palestinskog igrača. Službeni Washington tako formuliranim stavom dokazuje da u odnosu na Bliski istok ne vodi suverenu politiku, nego je njegova politika vazalna prema cionističkom režimu.Kakvog li paradoksa da dr-žava najmoćnija vojno, najmoćnija ekonomski i stoga najmoćnija politički, dozvoljava da pred očima cijeloga svijeta igra ponižavajuću ulogu slijepog, gluhog i nijemog džina koji je pao pod vlast Tel Aviva. Blisko-istočna politika Washingtona nije produktivna, i zato mislim da nevmožemo očekivati nikakav rezultat od ove najnovije inicijative gospodina Busha. Rezultat se na Bliskom istoku može postići samo pritiskom na Izrael ; ali to je tabu-tema za Washington , jer je Izrael sveta krava u politici Washingtona. Jakob Finci je umjereniji u svojim stavovima, a kritiku izražava prema obje strane na Srednjem Istoku: Jasno je da se u prijedlogu gospodina Busha radi o formiranju privremene Palestinske države, u privremenim granicama, u naredne tri godine. Naravno, drugi dio tog prijedloga - da se promijeni Palestinsko rukovodstvo, a mnogi misle da je na Palestincima da odaberu ko treba da bude na čelu nove, nezavisne države Palestine. Činjenica je da današnje rukovodstvo i Izraela i Palestinske samouprave , nije do sada dakazalo da može tamo stvoriti mir. Zato se čini da bi bilo puno bolje kada bi se tamo promijenila lica na obadvije strane, da bi dvije susjedne države , Palestina i Izrael, u budućnosti živjele u miru i koegzistenciji.